钦定古今图书集成/理学汇编/经籍典/第104卷 > 汉扬雄太元经二 > 《元数第十一》
## 钦定古今图书集成/理学汇编/经籍典/第104卷 > 汉扬雄太元经二 > 《元数第十一》

昆仑天地，而产蓍参珍睟精三，以数散幽于三重，
而立家旁拟两仪，则睹事逢遭并合。系其名，而极
命焉。精则经疑之事其质乎？《令》曰：“假《太元》，假太元，孚
贞，爰质所疑，于神于灵。”休则逢阳，星时、数辞从；咎则

卓三十有六，而䇲视焉。天以三分，终于六成，故十有
八策。天不施，地不成，因而倍之。地则虚三以扮天，十
八也。别一以挂于左手之小指，中分其馀，以三搜之，
并馀于艻一艻之后而数其馀，七为一，八为二，九为
三，六算而策道穷也。《逢》有下中上，下思也，中福也，上
祸也。思福祸各有下中上，以昼夜别其休咎焉。极一
为二，极二为三，极三为推，推三为嬴赞，赞嬴入表，表
嬴入家，家嬴入部，部嬴“入州，州嬴入方，方嬴则元。”一
从二从三从，是谓“大休。”一从二从，三违始中休，终咎。
一从二违，三违，始休，中终咎。一违二从三从始，咎，中
终休。一违，二违，三从始中咎，终休，一违，二违三违，是
谓大咎。占有四：或星，或时，或数，或辞。旦则用经，夕则
用纬，观始中，决从终。

三八为木，为东方，为春日，甲乙辰，寅卯，声角，色青，味
酸，臭膻，形诎，信生火，胜土，时生，藏脾。志性仁情喜
事，貌用恭，㧑肃征旱，帝太昊神勾芒星，从其位。类为
鳞为雷，为鼓为恢声，为新为躁，为户为牖，为嗣，为承，
为叶为绪，为赦为解，为多子，为出，为予，为竹为草，为
果为实，为鱼为疏器，为规，为田，为木工，为矛，为青怪，
为鼽为狂。

四九为金，为西方，为秋，日庚辛，辰申酉，声商，色白，味
辛，臭腥，形革，生水，胜木，时杀，藏肝。魄性谊，情怒事
言用从㧑又征雨帝少昊神蓐收星从其位类，为毛
为医，为巫祝，为猛，为旧，为鸣，为门，为山，为限，为边，为
城，为骨为石，为环珮，为首饰，为重宝，为大哆，为扣。〈音口〉
器，为舂，为椎，为力，为县，为燧，为兵，为械，为齿，为角，为
螫，为毒，为狗，为入，为取，为罕，为为贼，为理，为矩，为
金工，为钺，为白怪，为喑，为谮。

二七为火，为南方，为夏，日丙丁，辰巳午，声征，色赤，味
苦，臭焦，形上，生土，胜金，时养，藏胏。魂性礼情，乐事，
视用，明㧑哲，征热帝，炎帝，神祝融，星从其位类，为羽
为灶，为丝为网，为索，为珠，为文为駮，为印为绶，为书，
为轻为高，为台为酒，为吐为射，为戈为甲，为丛，为司
马，为礼，为绳，为火工，为刀，为赤怪，为盲为舒。

一六为水，为北方，为冬，日壬癸辰子亥，声羽，色黑，味
咸，臭朽，形下生木，胜火，时藏，藏肾。精性智情悲，事
听用聪㧑谋征，寒帝颛顼，神元冥星。从其位类，为介
为鬼，为祠为庙，为井为穴，为窦为镜，为玉为履，为远
行，为劳为血，为膏为贪为含，为蛰，为火猎，为闭为盗，
为司空为法为准，为水工，为盾为黑怪，为聋为急。
五五为土，为中央，为四维。日戊己辰，辰戌丑未声宫。
色黄味甘，臭芳形殖，生金胜水，时该藏心。“神性信
情，恐惧事思用睿㧑圣征风帝，黄帝神后土”星，从其
位，类为其裸，为封为缾，为宫，为宅，为中霤，为内事，为
织，为衣，为裘，为茧，为絮，为床，为荐，为驯，为懹，为腹器，
为“为漆为胶，为囊，为包，为舆。为毂。为稼，为啬，为食”，
为〈古肉字〉为棺，为犊，为衢，为会，为都，为度，为量，为土
工，为弓矢，为黄怪，为愚，为牟。

五行，用事者王，王所生相。故王废胜，王囚，王所胜死。
其在声也，宫为君，征为事，商为相，角为民，羽为物。其
以为律吕，黄锺生林锺，林锺生太蔟，太蔟生南吕，南
吕生姑洗，姑洗生应锺，应锺生蕤宾，蕤宾生大吕；大
吕生夷则，夷则生夹锺，夹锺生无射，无射生仲吕。
子午之数九，丑未八，寅申七，卯酉六，辰戌五，巳亥四。
故“律四十二，吕三十六。”并律吕之数，或还或否，凡七
十有八。黄锺之数立焉，其以为度也，皆生黄锺。
甲己之数九，乙庚八，丙辛七，丁壬六，戊癸五。声生于
日，律生于辰。声以情质，律以和声，声律相协，而八音
生。

《九天》：一为中天，二为羡天，三为从天，四为更天，五为
睟天，六为廓天，七为减天，八为沈天，九为成天。
《九地》：一为沙泥，二为泽池，三为沚崖，四为下田，五为
中田，六为上田，七为下山，八为中山，九为上山。
《九人》：一为下人，二为平人，三为进人，四为下禄，五为
中禄，六为上禄，七为失志，八为疾瘀。〈音饫〉九为《极，
九体》：一为手足，二为臂胫，三为股肱，四为要，五为腹，
六为肩，七为〈音谷〉八为面，九为颡，
《九属》：一为元孙，二为曾孙，三为仍孙，四为子，五为身，
六为父，七为祖父，八为曾祖父，九为高祖父。

《九窍》：“一六为前，为耳，二七为目，三八为鼻，四九为口，
五五为后。”

《九序》：“一为孟孟，二为孟仲，三为孟季，四为仲孟，五为
仲仲，六为仲季，七为季孟，八为季仲，九为季季。”
《九事》：“一为规模，二为方沮，三为自如，四为外他，五为
中和，六为盛多，七为消，八为耗，九为尽弊。”

九年，一为一十，二为二十，三为三十，四为四十，五为
五十，六为六十，七为七十，八为八十，九为九十。
推元算家，一置一，二置二，三置三部，一勿增，二增三，
三增六州，一勿增，二增九，三增十《八方》，一勿增，二增
二十七，三增五十四。求表之赞，置元姓，去太始策数减而九之，增赞去元数半之，则得赞去冬至日数矣。
偶为所得日之夜，奇为所明日之昼也。求星从牵牛
始，除算尽则是其日也。